
Анотация: Събитията от втората половина на ХХ-ти век до момента създават предпоставки да се търси обяснение за такива социално-исторически явления като фундаментализъм, радикализъм, тероризъм, екстремизъм и фанатизъм. Основната им характеристика е тяхната разрушителна сила. В доклада е разгледан специфичността, при която се проявява религиозният фанатизъм, като се изхожда от уахабизма и нетрадиционните религиозни движения.

Abstract: The events of the second half of the twentieth century until now create prerequisites for seeking an explanation for such socio-historical phenomena as fundamentalism, radicalism, terrorism, extremism and fanaticism.  Their main characteristic is, their destructive power. The report examines the specificity of religious fanaticism, based on Wahhabism and non-traditional religious movements.

[bookmark: _Hlk236045163]В съвременните условия на живот религиозният фанатизъм се използва не само в религиозната практика, но и в политическата сфера като средство за социална манипулация и политически натиск. Във връзка с това, спецификата като метод на неговото реализиране е свързана с такива феномени като тероризъм, екстремизъм, фундаментализъм и „нетрадиционни религиозни движения“.[1] Това се дължи на обстоятелството, че  религиозният фанатизъм се явява сложен и противоречив феномен, който изисква научно осмисляне и изучаване, тъй като се явява интердисциплинарно предизвикателство, в основата на което стои многоизмерността на самия фанатизъм като социално-исторически феномен и не на последно място многообразието от видове и форми на религиозен фанатизъм, тяхната конкретна природа[2] и специфика на тяхната връзка.
Екстремизмът като явление на обществото и преди всичко на обществено-политическия живот, в научната литература се разбира като крайни възгледи и мерки[3] в политиката и религията. Изхождайки от тази гледна точка, редица изследователи отъждествяват понятието религиозен фанатизъм с религиозния екстремизъм. В рамките на този подход, под религиозни екстремисти и фанатици, като правило се разбират или сектанти[4], или консервативни и фанатични кръгове в рамките на отделни деноминации, които си поставят предимно религиозни цели и по принцип отхвърлят методите на насилие и терор като средство за постигането им. Същевременно в отделни случаи религиозните фанатици са способни да извършват насилие, оправдавайки го с религиозен мотив - „за славата на Бог“. В конкретния случай в религиозния екстремизъм се проявява краен религиозен плам, нарушение на законите, неподчинение на органите на властта, умишлено създаване на напрежение в отношенията между вярващи и невярващи, в стремеж към максимална изолация на единоверци от религиозната и нерелигиозната среда, в подбуждане към религиозен фанатизъм и агресивност при налагането и защитата на собствените убеждения и др.[5] Във връзка с това разбиране за същността на екстремизма се формира и понятието „екстремистка религия“. В качеството на критерий, който позволява да се изведе, че това са „екстремистки религии“ е наличието на концепция за активен апокалиптизъм в една или друга религия, която се заключава в това, че есхатологично настроените религиозни фанатици я пренасят в сферата на социалната дейност. В този случай есхатологичните очаквания се превръщат в религиозно мотивирани терористични дейности на фанатици, които се стремят да доведат света  до неговия край и до началото на Страшния съд посредством собствените си усилия.[6]
Тук е мястото да се посочи, че понятията религиозен екстремизъм и религиозен фанатизъм се различават по своята идеологическа основа и социално значение.[7] В основата на това различие стои сферата, в която се реализира даденият феномен. По този начин екстремизмът сам по себе си представлява метод за решаване на политически задачи, докато в същото време религиозният фанатизъм е ориентиран, преди всичко, към решаване на проблема с духовното Спасение. В конкретния случай синтезът на религиозния фанатизъм и екстремизъм представлява сам по себе си изключителен случай, който се влияе от засилването на процеса на политизация на религията. Пълното отъждествяване на религиозните фанатици и екстремисти може да доведе до неоправдано разширяване на понятието за религиозен екстремизъм.[8] Изхождайки от тази гледна точка е видно, че нетрадиционните религиозни движения трябва да се отнасят към фанатизма, а не към екстремизма, тъй като екстремизмът възниква в традиционните за даденото общество религиозни конфесии.[9]За това, когато се борави с термините „религиозен фанатизъм“ и „екстремизъм“, е важно да се отчита специфичното политическо съдържание на религиозните сюжети, идеи и лозунги, както и религиозното рамкиране на определени политически акции.[10]
Съвременната политическа обстановка показва, че стъпвайки върху нетолерантността, идеологическата ригидност и раздвоена съвест, фанатизмът тясно се преплита с явленията фундаментализъм, радикализъм, екстремизъм и тероризъм,[11] чиято същност се определя като непоколебима увереност, страст и насилствена ревност за постигането на съмнителни цели.[12] Изведеното отъждествяване има относителен характер, тъй като от една страна религиозният фанатизъм се използва в религиозната сфера не само от религиозни фундаменталисти, но и от религиозни модернисти, а от друга - във фундаментализма религиозният фанатизъм изпълнява предимно защитна функция, докато в религиозния модернизъм той изпълнява преди всичко културно-креативна функция.[13]
В съвременните условия процесът на по-нататъшна политизация на религията, който е характерен за съвременната култура, се основава на заместването на целите с религиозен фанатизъм, и така в отделни случаи те се оказват трансформирани в тероризъм.[14]Тази тенденция се обуславя от високото техническо ниво на съвременната цивилизация, от откритата и демократична форма на обществено устройство и от общокултурния процес на рационализация.[15]По този начин, водещият мотивационен момент на фундаменталистките и „уахабитски“ концепции е идеята за възраждане на „истинския ислям“ и завръщане към неговата първоначална „чистота“, с което се позволява реализирането на определени политически цели.[16] В историята за развитието на исляма нееднократно са се появявали носителите на идеята за „чист“ идеал, провъзгласяващи първоначалния ислям от епохата на Мохамед за единствено правилната. Начинът на живот на „ас-салаф ас-салихун“ (праведните предци) се явява еталон, който всеки мюсюлманин трябва да следва.[17] Изхождайки от тази гледна точка е видно, че различията между религиозния фанатизъм на фундаментализма и религиозния фанатизъм на „уахабизма“ се крият в различните подходи за решаване на една и съща политическа цел[18], религиозните доктрини, буквалното тълкуване и разбиране на Светото писание, застъпничество за запазването на традициите в традиционния ислям, като не се допускат трансформации и реформи[19]. Ако в случая с фундаментализма пътят към постигане на необходимия резултат се отъждествява с необходимостта от съхранение на традиционния ислям, то спецификата на съвременния „уахабизъм“ се обуславя от наличието на „нов“ модел на „истинския“ ислямски свят. И в двата случая идеята за такфир (въоръжен джихад) служи като теоретично обоснование при реализацията на религиозния фанатизъм. Освен това, във връзка с феномена „уахабизъм“ се наблюдава процес на подмяна на понятия. Така, в ислямската култура, терминът „шахид“ има положителен (патриотичен) характер: шахид – воин, мъченик – защитник (близко до значението на фанатик – „вдъхновен“), а в идеологията на „уахабизма“ се доближава до значението на фанатик – „изувер“, защото тук шахида осъществява терористична дейност срещу цивилното население.[20]
В контекста на изложеното следва да се посочи, че през XVIII век арабският религиозен реформатор Мохамед ибн Абд ал-Уахаб формулира уахабизма като догматично и религиозно-правно учение, в основата на което стои доктрината на ханбализма - една от четирите сунитски тълкования (мазхаб) на шериата, което винаги се е отличавало с особената си нетърпимост към всяка практика, която не е санкционирана от Корана и Сунната на пророка Мохамед. С течение на времето[21] в резултат от подбора и адаптирането на разпоредбите на Корана и Сунната в уахабитските съчинения се игнорират не съвпадащите с уахабитските постулати положения на Писанието. Ако в традиционния ислям задачата на улемите (учените) е да разбират какво от написаното в Корана и Сунната Бог е счел за нужно да достигне до знанието на хората като Божие слово, то целите и задачата на уахабитите е да използват цитати от Корана и Сунната, за да подкрепят идеите си. По този начин голяма част от основните положения в уахабитските концепции и идеи претърпяват промени.[22] В подкрепа на казаното се явява и фактът, че характерна особеност в основата на съвременния уахабизъм стои разработен модел за мюсюлмански свят, в който истинският правоверен мюсюлманин трябва да води „джихад“ срещу неверниците, които са евреи, християни, вероотстъпници или мюсюлмани, които въвеждат каквито и да било нововъведения в сферата на религията и атеистите. Освен това ухабитите обвързват понятието „неверници“ с понятието единобожие, защото в исляма е прието положение, че вярващ, който е извършил действие, остава вярващ, освен ако това действие не представлява отказ от ислямското кредо: „Няма друг бог освен Аллах и Мохамед е Неговият Пратеник“. Всяко отклонение от монотеизма, дори най-малкото се превръща във вероотстъпничество.[23]
[bookmark: _Hlk230274065]Подменената същност за „джихад“ се допълва и от влаганото съдържание за феномена такфир - обвинение в неверие срещу онези, които не са съгласни с уахабитското тълкуване на исляма и единобожието. „Неверниците“ безусловно се явяват всички, които се отклоняват от монотеизма. Това положение се отнася и за всички представители на други религиозни движения, идеологически течения, атеисти, марксисти, държавни служители, партийни лидери и др. Изхождайки от тази гледна точка, тъй като немюсюлманите са кафири, т.е. вероотстъпници, основният обект на такфира преди всичко са мюсюлманите,[24] защото „неверници“ са онези мюсюлмани, които „се подчиняват на „неверници“, общуват с „неверници“ и не са съгласни с уахабитското тълкуване на джихада“. В този случай идеята за такфир се явява доминиращата характеристика на религиозното съзнание, която от теоретична гледна точка служи за оправдание при прилагането на религиозния фанатизъм посредством активен апокалиптизъм, като идеята за такфир е възприета от така наречените шахиди при постигането на своите политически цели.[25]
В допълнение към изложеното следва да се посочи, че спрямо явлението уахабизъм се налага целенасочен процес на концептуална подмяна. Така в ислямската култура терминът „шахид“ носи позитивен (патриотичен) характер: шахид – воин, мъченик – защитник (близко до значението на фанатик – „вдъхновен“), а в идеологията на уахабизма той се доближава до значението на фанатик – „изувер“.[26] В исляма силно вярващите смятат, че тези, които по време на войната се сражават срещу враговете в името на Аллах и защитават своята вяра, родина, чест, семейство са приели мъченическата смърт ставайки по този начин „мъченик за вярата“[27] чиито боен вик е: „Няма друг бог освен Аллах и Мохамед е неговият пророк“. Това основополагащо положение на символа на вярата в исляма се нарича шахада („свидетелство“). Това е и причината, мюсюлманските воини, които паднат в битка срещу „враговете на Аллах и исляма“ да са известни като „шахид“. Шахидът, умирайки в битка от ръцете на неверниците в качеството на мъченик, утвърждава вярата си. Това е така, защото на него му е обещан директен път към рая, където душата му ще влезе, заобикаляйки изпитанията на гроба и мюсюлманското чистилище. Шахидът не се нуждае от традиционното измиване преди погребение. В рая той е предопределен да заеме място до Аллах, което на практика се явява основната причина много мюсюлмани в желание да постигнат тази висока чест да се жертват в името на вярата, за да станат мъченици, избирайки най-сигурния път към рая.[28]Тълкуването и използването на религията от гледна точка на мъченичеството в името на Аллах води до манипулиране на съзнанието на адептите шахиди , като по този начин се повишава тяхната боеспособност като бойци, които са готови на мъченическа саможертва в името на религията. Това се постига чрез умело боравене с отиграни теоретични постановки с помощта, на които в понятието „шахид“ се влага патриотичен смисъл. По този въпрос Вахид Акаев отбелязва, че някои мюсюлмански богослови, които не принадлежат към числото на религиозните екстремисти, оправдават действията на смъртниците, единствено ако те са насочени срещу въоръжен враг. Така например, шейх Мохамед Саид ал-Тантауи от световноизвестния ислямски университет Ал-Азхар, говорейки за палестинските атентатори самоубийци, заявява, че „този, който защитава правата си и се взривява сред враговете си, е трикратен шахид“. Но той добавя, че категорично не може да приеме „да се взривява сред деца, жени или възрастни хора, които нямат връзка с войната, тъй като това не е в съответствие с духа на рицарството, изискван от Шериата“.[29] Изхождайки от гледната точка на шейх Мохамед Саид ал-Тантауи е видно, че идеолозите и ръководителите на терористичните движения по свой начин интерпретират една от най-важните гледни точки в традиционния ислям, а именно „…. унищожението на еретиците ще бъде постигнато по един от двата пътя: чрез помощта на непосредствено намеса на Аллах или чрез мюсюлмани, които следват Шериатския закон или както е казано: Аллах ще настигне Вас с наказание от него или чрез нашите ръце“[30]. По този въпрос идеолозите на въоръжения „джихад“ изразяват мнението, че мисионерската работа не може да бъде способ за активно религиозно служение, тъй като мисионерската работа и проповедите призовават към приемане на исляма, но в тях няма процес за наказание. Както отбелязва един съвременен пророк, единственото наказание в нашите ръце се явява „джихад“. Вярата в така наречения „хуманизъм“ е принуда да видим в унищожаването на еретическите държави трагедията и загубата за човешката цивилизация, като унищожаването на еретиците се явява Божието наказание.[31]
Тук е мястото да се посочи, че в съвременния свят във всяка държава са конституционализирани основните за всяко демократично общество принципи за свобода на съвестта и религиозната толерантност, които на някакъв етап от развитието на обществото предизвикват възникване и развитие на процеси, създаващи реални предпоставки за проява на религиозен фанатизъм, посредством осъществяването на социална мобилност с изразена мисионерска и апокалиптична дейност. Повишената опасност от религиозния фанатизъм винаги се заключава в това, че той може да бъде използван като инструмент за манипулиране на религиозното съзнание на индивидуално и групово ниво в религиозните движения. В подкрепа на изложеното се явява и фактът, че през втората половина на XX век в Съединените щати и Европа се разпространяват така наречените нетрадиционни религии и култове, които са неконфесионални, неканонични вярвания и алтернативни вероизповедания[32]. В България нетрадиционните религии и култове възникват и се разпространяват след падането на социалистическия строй и тръгване на страната по пътя на демокрацията. Техните фанатизирани мисионери, добре подплатени с финансови средства, осъществяват активна дейност в средите на българското общество, за да привличат нови адепти за своите движения, възползвайки се от нивото на религиозна вяра във всеки човек.
Във своята религиозна практика „новите религиозни движения“ използват религиозният фанатизъм като основен метод в своята дейност. В някои случаи той е насочен към решаване на проблема със степента на вяра в рамките на дадена религиозна група, а в други - към реализиране на разрушителни тенденции по отношение на социума чрез концепцията за „активен апокалиптизъм“. В първия случай спецификата в дейността на религиозния фанатизъм се обуславя от необходимостта новите религиозни движения да се вкоренят в чуждата културна среда. По този начин религиозният фанатизъм като метод е насочен към решаване на проблема със социалния статус на определена религиозна група и се реализира чрез усилена мисионерската дейност. В този случай апокалиптичните настроения на вярващите носят формата на есхатологични очаквания („Свидетели на Йехова“, „Адвентисти от седмия ден“, „Църква на обединението“ и др.), а религиозният фанатизъм се разбира в рамките на групата като необходим религиозен ентусиазъм. Във втория случай се преследва цел за осъществяване на акт за „окончателно освобождаване“ от света. В зависимост от концепцията за спасение, в конкретна религиозна група достигането до целта може да се осъществи посредством оттеглянето на определена общност от света (Църквата на Последния Завет); посредством религиозен суицид („Комуната“ на Дж. Бейкър, „Народният храм“ на Д. Джоунс, „Клонка Давидова“, „Бялото братство“, „Богородичен Център“, Фалун Дафа и др.); или чрез прилагане на концепцията за активен апокалиптизъм (АУМ Шинрикьо).[33]
В контекста на изложеното следва да се посочи, че отделни нетрадиционни религии използват за своите цели характерната гъвкавост в основните за някои нови нетрадиционни движения концепции, за да вплетат успешно религиозния фанатизъм в основните им доктрини. По този начин се променя същността и съдържанието на доктриналните основни, като те се модернизират съобразно настъпилите промени и наложени изисквания за средата на живот на индивида и обществото. Типичен пример е „Църквата на обединението“ на Сан Мен Мун, в която адептите водят групов стил на социално поведение с цел ефективно адаптиране на своята религиозна група към дадена държава и нейната култура. В този случай водещите фактори за успех се явяват причините на водената от „Църквата на обединението“ социална политика за: културна връзка с традиционната вяра, поддържане на определено ниво на отклонение от социалната среда, ефективна мобилизованост на организацията, поддържане на полов и възрастов баланс, наличие на благоприятни условия за гностична независимост и отслабване на позициите на традиционните религии, групова сплотеност, съпротива срещу секуларизацията, ревностна социализация на младежта, адекватна насоченост на деологическата система, степен на наситеност на културния живот на движението, култивиране на състрадание, цивилизованост, а така също и човечност у членовете на нетрадиционните религиозни движения по отношение един към друг и към човечеството, въпроси на организацията и стратегията в самата организация[34]. В резултат „Църквата на обединението“ на Сан Мен Мун се социализира успешно не само в Корея, но и в много други държави по света.
[bookmark: _Hlk231998208]Тук е мястото да се посочи, че в днешно време религиозният фанатизъм притежава в традиционните вероизповедания скрит характер. Това му положение се обуславя от факта, че традиционните конфесии исторически са извървели своя дълъг път и са завършили периода на своето формиране и вкореняване в културата на обществото и на държавата. В съвременните условия, статуквото на фанатизма открито се проявява само в критични ситуации под формата на протести от страна на представители на една конфесия срещу прозелитистката дейност на друга, във вид на отказ от участие в междурелигиозен диалог[35], като не на последно място може да бъде използван като фактор при манипулиране на религиозното съзнание, за да се превъзмогнат възникнали затруднения в духовното състояние на отделен адепт в определена религиозна общност.
[bookmark: _Hlk232001660]Справянето с религиозния фанатизъм е исторически процес, който е стоял на вниманието на църковните отци - Григорий Богослов и Иоан Златоуст. Те смятали, че преодоляването на религиозния фанатизъм е дълъг и постижим процес, тъй като неговите основни елементи са търпението и религиозната толерантност, които се явяват ключови при преодоляването на това явление. Според църковните отци, след дългосрочно наблюдение и изучаване на психологически особености по време на постоянен емоционален контакт с утвърдения религиозен фанатик може да се изгради система от правилни аргументи, които да са обърнати към неговия разум, за да се въздейства върху съзнание му. Повечето философи (Франсуа Волтер, Джон Лок, Пол-Анри Тири - барон Холбах, Дени Дидро и др.) настояват, че единственото възможно средство за преодоляване на религиозния фанатизъм се явява религиозната толерантност. Единствено Мишел Монтен предупреждава, че принципът на веротърпимост може да бъде използван от социалните манипулатори не само като средство за борба с фанатизма, но и като средство за  неговото подбуждане. Друг учен - Имануел Кант счита, че за преодоляване и предотвратяване на религиозния фанатизъм трябва да има критично мислене и внимателно отношение към искреността по въпросите на вярата, защото именно искреността на вярата обуславя възможността за манипулации от религиозните фанатици. От своя страна Пиер Бейл вярва, че преодоляването на религиозния фанатизъм е възможно само при условие на изключване на религията като цяло от обществения живот. Пълното изключване на религията от обществения живот е невъзможно, тъй като тя се явява неразделна част от духовния живот на социума. Изхождайки от казаното може да се изведе, че проблемът с пълното преодоляване на религията исторически се е трансформирал в проблем при определяне на степента на зависимост от църквата във всички сфери на обществения живот. Даденият проблем, от своя страна, е решен чрез отделянето на църквата от държавата, което като решение не успява да преодолее напълно религиозния фанатизъм.[36]
В обобщение на изложеното може да се изведе, че определянето на религиозния фанатизъм като неявен метод на религиозна практика, основаващ се на състояние на пълно поглъщане на религиозното съзнание в идеята за Спасение и насочен към максимизиране на ефективността на религиозната дейност в процеса на постигане на Спасение, красноречиво говори, че той изпълнява редица важни социално-психологически функции, които определят активното му функциониране в културата. Това е и причината, както религиозният фанатизъм, така и религията да не могат да бъдат напълно изкоренени от обществения живот. Следователно единственият начин за предотвратяване на негативни прояви на религиозния фанатизъм се явява развиването на религиозна толерантност, повсеместно религиозно образование и организиране на постоянен междурелигиозен диалог.[37]

